stanford-oval/wikipedia huggingface dataset:
Sammalkorpi

Sammalkorpi on sukunimi, joka on muun muassa seuraavilla suomalaisilla henkilöillä:
Eila Kivikk’aho (oik. Eila Sammalkorpi) (1921–2004), runoilija ja suomentaja
Ritva Sammalkorpi (ent. Kinnunen) (s. 1937), laulaja, Laila Kinnusen sisar
Tarleena Sammalkorpi (1949–2016), toimittaja ja suomentaja
Virve Sammalkorpi (s. 1969), kirjailija ja copywriter
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sebastián Fernández

| 0 | 1 | 2 |
| --- | --- | --- |

Henkilötiedot
Koko nimi: Sebastián Bruno Fernández Miglierina
Syntymäaika: 23. toukokuuta 1985 (ikä 39)
Syntymäpaikka: Montevideo, Uruguay
Pelipaikka: hyökkääjä
Pituus: 171 cm
Seura
Seura: Liverpool
Seurat
| Vuodet | Seura | O (M) |
| 2004−2006 2007−2008 2008−2010 2010– | Miramar Misiones Defensor Sporting Banfield Málaga | 75 (21) 32 (15) 61 (12) 48 (11) |
Maajoukkue
| 2006−2012 | Uruguay | 14 (2) |
 Seurajoukkueuran tilastot kattavat vain kansalliset sarjat, päivitetty 12. helmikuuta 2012.  Maajoukkueuran tilastot päivitetty 18. heinäkuuta 2021.
Sebastián Bruno Fernández Miglierina (s. 23. toukokuuta 1985 Montevideo) on uruguaylainen jalkapalloilija, pelipaikaltaan hyökkääjä. Hän edustaa kotimaassaan Liverpoolia, jonne hän siirtyi huhtikuussa 2021 edustettuaan lähes seitsemän vuotta Nacionalia. Hän on kotimaansa lisäksi pelannut Argentiinassa ja Espanjassa.
Seurajoukkueura

Fernández aloitti ammattilaisuransa vuonna 2004 Miramar Misionesissa. Vuonna 2007 hän siirtyi Defensor Sporting Clubiin, joka menestyi hyvin vuosina 2007 ja 2008, jolloin hän siirtyi Banfieldiin. Joulukuussa 2009 Fernández juhli joukkueensa historian ensimmäistä Argentiinan sarjan mestaruutta.
Fernández pelasi Espanjan Primera Divisiónissa Málagan joukkueessa runsaan kolmen kauden aikana 82 ottelua, joissa hän teki 12 maalia, ja Rayo Vallecanossa yhdellä kaudella yhdeksän ottelua, joissa hän teki yhden maalin.
Maajoukkueura

Fernández teki maajoukkuedebyyttinsä Uruguayn maajoukkueessa toukokuussa 2006 ystävyysottelussa Romaniaa vastaan. Hän kuului Uruguayn neljänneksi sijoittuneeseen joukkueeseen vuoden 2010 MM-kilpailuissa mutta pääsi vain kahdessa ottelussa loppuminuuteiksi kentälle. Hän on pelannut vuosina 2006–2012 kaikkiaan 14 maaottelua, joissa hän on tehnyt kaksi maalia.
Metsävero

Metsävero on metsän omistukseen tai puun myyntivoittoon perustuva vero. Suomen suuriruhtinaskunnassa ja Suomen tasavallassa on metsän tuottoa verotettu ajoittain joko metsäpinta-alan perusteella varallisuusveron kaltaisesti tai puun myyntitulon perusteella pääomatulon kaltaisesti.
Viimeinen uudistus oli palata jälleen myyntitulon verottamiseen. Siirtymäaikana oli mahdollista maksaa metsäveroa joko aikaisemman pinta-alaan ja metsätyyppiin perustuvan verotuksen tai puuntuoton perusteella.
Myyntituloverotus

Vuonna 2006 otettiin käyttöön puun myyntituloverotus. 
Metsän myyntituloista vähennetään metsään kohdistuvat menot ja jäljelle jäävästä tulosta verotetaan pääomatulona. Vuonna 2019 pääomatuloveroprosentti oli 30 000 euroon asti 30 % ja yli 30 000 eurosta 34 %.
Pinta-alaverotus

Vuoden 2005 loppuun asti oli voimassa pinta-alaverotus, jossa metsän tuottoja verotettiin vuosittain metsän pinta-alaan perustuvasti. Tiettyjen vähennysten jälkeen jäävä tulo lisättiin omistajan muihin tuloihin verotettavaksi. Veroprosentti saattoi vaihdella siten huomattavasti.
Pinta-alaverotus > Metsäveroluokat

Aikaisemman metsän laskelmallisen tuoton perusteella tapahtuneen verotuksen toimeenpanemiseksi jaettiin Suomessa metsämaa veroluokkiin, joista kallein oli IA-luokan metsä. Lehdot yhtä IB-luokkaan kuuluvaa poikkeusta lukuun ottamatta kuuluivat IA-metsäveroluokkaan.
Aiheesta muualla

Metsäliitto.fi - Metsäverotus
Metsäkeskus.fi - Pinta-alaverotus päättynyt, kaikki metsänomistajat myyntiverotuksen piirissä[vanhentunut linkki]
Mikšino

Mikšino (ven. Ми́кшино, karjalaksi Miikšinä) on kylä ja maalaiskunta Tverin alueen Lihoslavlin piirissä Venäjällä. Se sijaitsee 22 kilometriä Lihoslavlista koilliseen.
Kylän nimi perustuu ristimänimen Mihail kansanomaiseen muotoon Mikša. Seutu on vanhaa tverinkarjalaisten asuinaluetta. Vuonna 1651 Mikšinosta mainittiin 12 karjalaisperhettä, joista kaksi oli lähtöisin Ilomantsista, yksi Tuupovaarasta, neljä Kiteeltä, yksi Pälkjärveltä, kaksi Parikkalasta ja kaksi Jaakkimasta. Vuonna 1873 kylässä oli 512 asukasta, joista vain 27 oli venäläisiä.
Mikšinossa on säilynyt vuonna 1845 rakennettu Kolminaisuuden kirkko ja vuonna 1871 rakennettu Herran temppeliin tuomisen kirkko. Lähikylissä on myös muita remontointia kaipaavia kirkkoja. Mikšinosta on linja-autoyhteys Lihoslavliin.[lähde? ]
Aiheesta muualla

Mikšinon kunnan sivusto (Arkistoitu – Internet Archive) (venäjäksi)
Sainey Nyassi

Sainey Nyassi (s. 31. tammikuuta 1989 Gambia) on gambialainen jalkapalloilija, joka pelaa Veikkausliigaa Rovaniemen Palloseuran riveissä. Pelipaikaltaan hän on hyökkääjä ja hänen pelinumeronaan on 24. Nyassi saapui Suomeen kaudeksi 2014 ja onnistui heti ensimmäisellä liigakaudellaan ottamaan vakituisen paikan pelaavassa kokoonpanossa. Debyyttinsä Veikkausliigassa hän teki kesäkuun alussa ottelussa FC Honkaa vastaan.
Saimo

Saimo on sukunimi, joka on muun muassa seuraavilla suomalaisilla henkilöillä:
Simo Saimo (1941–2007), jääkiekkoilija
Sylvi Saimo (1914–2004), kilpameloja, olympiavoittaja ja kansanedustaja (Keskusta)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Seututie 495

|  > Huhtilammentie, Huosiovaarantie |
| --- | --- |
Maa:  Suomi
Tieluokka:  seututie
Omistaja:  Suomen valtio
Tienpitäjä:  Väylävirasto
Pituus:  20 km
Alkupiste:  Huhtilampi, Joensuu
Päätepiste:  Kovero, Joensuu (20 km)
Päällyste:  asfaltti
Kaistaluku:  2
Seututie 495 on Pohjois-Karjalassa kulkeva seututie. Tie kulkee Joensuun Huhtilammelta Joensuun Koveroon. Tien kunto on pääosin tyydyttävä.
Ennen kuin tie muutettiin seututieksi se oli yhdystie nro. 4942.
Reitti ja tieyhteydet

Huhtilampi
Kuikkavaara 15615 ja 15622
Konnunniemi th 15625
Kissanloso 15628
Kovero
Saroj Khan

| Saroj Khan |
| --- | --- |
 Saroj Khan vuonna 2020.
Henkilötiedot
Muut nimet:  Nirmala Nagpal
Syntynyt: 22. marraskuuta 1948 Bombay, Intia
Kuollut: 3. heinäkuuta 2020 (71 vuotta) Mumbai, Maharashtra, Intia
Ammatti:  koreografi
Puoliso:  B. Sohanlal  (vih. 1961; ero 1965) Sardar Roshan Khan  (vih. 1975; k. 2020)
Lapset:  3
Saroj Khan (oik. Nirmala Nagpal; 22. marraskuuta 1948 Bombay – 3. heinäkuuta 2020 Mumbai)oli intialainen koreografi, joka työskenteli hindinkielisessä elokuvateollisuudessa. Hän voitti kolme National Film Awards -palkintoa, kahdeksan Filmfare Awards -palkintoa ja American Choreography Awards -palkinnon.
Khan aloitti uransa lapsinäyttelijänä, ja hän oli 1950-luvulla myös elokuvien taustatanssijana. Sitten hän siirtyi apulaiskoreografiksi, ja koreografina hänen läpimurtonsa oli vuoden 1974 elokuva Geetaa Mera Naam. Tunnetuksi Khanin teki kappale ”Hawa Hawai” vuoden 1987 elokuvasta Mr. India. Yhteistyö Madhuri Dixitin kanssa nosti sekä Dixitin että Khanin suosioon. Khan koreografioi Dixitin kanssa tanssinumerot muun muassa elokuviin Tezaab, Thanedaar, Sailaab ja Beta.
Valikoitu filmografia

Karma (1986)
Nagina (1986)
Mr. India (1987)
Chandni (1989)
Ram Lakhan (1989)
Lamhe (1991)
Beta (1992)
Khuda Gawah (1992)
Chamatkar (1992)
Khalnayak (1993)
Baazigar (1993)
Darr (1993)
Dilwale Dulhania Le Jayenge (1995)
Chaahat (1996)
Pardes (1997)
Hum Dil De Chuke Sanam (1999)
Taal (1999)
Operaatio Kashmir (Mission Kashmir, 2000)
Lagaan – olipa kerran Intiassa (Lagaan: Once Upon a Time in India, 2001)
Devdas (2002)
Hilpeys ja ennakkoluulo (Bride and Prejudice, 2004)
Swades (2004)
Veer-Zaara (2004)
Fanaa (2006)
Don (2006)
Saawariya (2007)
Guru (2007)
Gulaab Gang (2014)
Kochadaiiyaan (2014)
Palkinnot

National Film Awards
2003: Paras koreografia – Devdas – ”Dola Re Dola”
2006: Paras koreografia – Sringaram
2008: Paras koreografia – Jab We Met – ”Yeh Ishq Haaye”
Filmfare Awards
1989: Paras koreografia – Tezaab – ”Ek Do Teen”
1990: Paras koreografia – ChaalBaaz – ”Na Jaane Kahan Se Aayi Hai”
1991: Paras koreografia – Sailaab – ”Humko Aaj Kal Hai Intezaar”
1993: Paras koreografia – Beta – ”Dhak Dhak Karne Laga”
1994: Paras koreografia – Khalnayak – ”Choli Ke Peeche”
2000: Paras koreografia – Hum Dil De Chuke Sanam – ”Nimbooda”
2003: Paras koreografia – Devdas – ”Dola Re Dola”
2008: Paras koreografia – Guru – ”Barso Re”
American Choreography Awards
2002: Huomattava saavutus – Lagaan – olipa kerran Intiassa
Aiheesta muualla

Kuvia tai muita tiedostoja aiheesta Saroj Khan Wikimedia Commonsissa
Saroj Khan Internet Movie Databasessa. (englanniksi)
Mohamad Kdouh

| Henkilötiedot |
| --- | --- | --- | --- |
Syntymäaika: 4. toukokuuta 1993 (ikä 31)
Syntymäpaikka: Beirut, Libanon
Pelipaikka: hyökkääjä
Pituus: 183 cm
Junioriseurat
2006–2010: Nejmeh SC
Seurat
| Vuodet | Seura | O | (M) |
| 2010–2013 | Nejmeh SC | 14 | (1) |
| 2013–2014 | Sūduva Marijampolė | 37 | (11) |
| 2015 | Ilves | 7 | (1) |
| 2015 | → Ilves/2 | 2 | (3) |
| Yhteensä | Yhteensä | 60 | (16) |
Maajoukkue
| 2013 | Libanon | 2 | (0) |
 Seurajoukkueuran tilastot kattavat vain kansalliset sarjat, päivitetty 11. heinäkuuta 2015.
Mohamad Kdouh (s. 4. toukokuuta 1993 Beirut, Libanon) on libanonilainen jalkapalloilija, joka edusti kaudella 2015 Suomen Veikkausliigassa Tampereen Ilvestä. Hän on pelipaikaltaan hyökkääjä.
Ura

Kdouh aloitti uransa kotimaansa pääsarjan Nejmeh SC:ssä, jossa hän pelasi vuodet 2010-2013. Maaliskuussa 2013 hän siirtyi Liettuan A Lygan FK Sūduva Marijampolėen, jota hän edusti tammikuuhun 2015 asti. Otteluita Liettuan korkeimmalla sarjatasolla kertyi 37 ja maaleja 11. Toukokuussa 2015 Kdouh teki loppukauden mittaisen sopimuksen Veikkausliiga-seura Tampereen Ilveksen kanssa. Sopimuksessa on kuukauden koejakso. Debyyttinsä Veikkausliigassa Kdouh teki toukokuussa 2015 Vaasan Palloseuraa vastaan tultuaan vaihdosta kentälle.
Kdouh on pelannut Libanonin maajoukkueessa kahdesti 2013. Hän on edustanut myös nuorten maajoukkueita.
Mohamed Al-Malky

| Mitalit> Maa:   Oman.Miesten yleisurheilu.Aasian-mestaruuskilpailut  | Mitalit> Maa:   Oman.Miesten yleisurheilu.Aasian-mestaruuskilpailut  | Mitalit> Maa:   Oman.Miesten yleisurheilu.Aasian-mestaruuskilpailut  | Maa:   Oman> Miesten yleisurheilu. |
| --- | --- | --- | --- |
|  Kultaa | Singapore 1987 | 400 m |  |
|  Hopeaa | Jakarta 1985 | 400 m |  |
|  Hopeaa | New Delhi 1989 | 400 m |  |
Mohamed Amer Al-Rashed Al-Malky (s. 1. joulukuuta 1962) on omanilainen entinen yleisurheilija, joka kilpaili pikajuoksussa.
Al-Malky osallistui olympialaisiin ensimmäistä kertaa Los Angelesissa 1984, mutta putosi alkuerissä 400 metrillä eikä myöskään Omanin pitkän viestin joukkue, jossa hän juoksi ankkuriosuuden, päässyt jatkoon. Al-Malky voitti vuonna 1985 samalla matkalla hopeaa Jakartassa järjestetyissä Aasian-mestaruuskilpailuissa ajallaan 46,45 sekuntia ja vei maanosan mestaruuden Singaporessa 1987. Hän pääsi puolivälieriin asti Rooman MM-kisoissa 1987.
Al-Malky osallistui Soulin olympialaisissa 1988 jälleen 400 metrin henkilökohtaiselle matkalle, jonka lisäksi hän juoksi maansa 4 × 400 metrin viestijoukkueessa. Omanin joukkue putosi viestissä ensimmäisellä kierroksella, mutta Al-Malky pääsi henkilökohtaisella matkalla aina finaaliin saakka ja sijoittui lopulta kahdeksanneksi. Hän juoksi samana vuonna ajan 44,56 sekuntia, joka on edelleen Aasian ennätys. Al-Malky voitti vuonna 1989 Aasian-mestaruuskilpailuista hopeaa hävittyään vain kahdella sadasosalla Qatarin Ibrahim Ismailille, joka voitti urallaan matkan Aasian-mestaruuden viisi kertaa. Hän kilpaili olympialaisissa viimeisen kerran Barcelonassa 1992, jossa hän jäi alkueriin, mutta oli Sydneyn kisoissa 2000 maansa lipunkantaja avajaisissa.
Ennätykset

400 m: 44,56 s (1988)
Seututie 484

Seututien 482 risteys Rääkkylän Rasivaarassa.
Seututie 484 johtaa Joensuun Honkavaaralta valtatien 6 ja valtatien 9 liittymästä Rääkkylän Rasivaaraan, jossa se liittyy seututiehen 482. Tie ylittää Karjalan radan ja kulkee Hammaslahden taajaman sekä Niemisen kylän halki. Tien pituus on 28,7 kilometriä. Rasivaarasta on edelleen Rääkkylän kuntakeskukseen matkaa kahdeksan kilometriä.
Tie on kestopäällystetty ja nopeusrajoitus on enimmäkseen 80 kilometriä tunnissa. Tien näkymäalueet ovat paikoin rajoittuneet, ja lähellä piennarta olevat pensaikot lisäävät hirvikolarien riskiä.
Aiheesta muualla

Kuvia tai muita tiedostoja aiheesta Seututie 484 Wikimedia Commonsissa
Seppo Määttänen

Seppo Heikki Antero Määttänen (s. Imatra) on suomalainen toimittaja, joka on työskennellyt pitkään erityisesti Talentumin ammattilehdissä, muun muassa Markkinointi & Mainonta -lehden päätoimittajana 2001–2010. Viimeksi hän on työskennellyt Viini-lehden päätoimittajana. Hän jäi tehtävästä osa-aikaeläkkeelle syksyllä 2014, mutta jatkoi erikoistehtävissä.
Määttänen valmistui filosofian maisteriksi Helsingin yliopistosta 1983. Hän työskenteli aluksi Taloudellisessa Tiedotustoimistossa ja sitten Talouselämä-lehdessä 1985–2000, kunnes hänet nimitettiin Markkinointi & Mainonnan päätoimittajaksi. Hän on toiminut myös Arvopaperi-lehden toimituspäällikkönä.
Seututie 494

|  > Kangastie, Kiihtelysvaarantie, Tohmajärventie, Joensuuväylä |
| --- | --- |
Maa:  Suomi
Kaupunki:  Joensuu, Tohmajärvi
Tieluokka:  seututie
Omistaja:  Suomen valtio
Tienpitäjä:  Väylävirasto
Pituus:  39 km
Alkupiste:  Tenka, Tohmajärvi
Reitti:  Kiihtelysvaara, Huhtilampi
Päätepiste:  Heinävaara, Joensuu (39 km)
Päällyste:  asfaltti
Kaistaluku:  2
Seututie 494 on Pohjois-Karjalassa kulkeva seututie. Tie kulkee Tohmajärven Tenkasta Joensuun Heinävaaraan. Tien kunto on vaihteleva, mutta pääosin tyydyttävä.
Reitti ja tieyhteydet

Tenka (st 486, yt 4940, yt 4941)
Huviniemi (yt 15595, yt 15606)
Vatala (yt 15607)
Viesimo (yt 15613, yt 15614, yt 15612)
Huhtilampi (st 495)
Syvälahti (yt 15612)
Kiihtelysvaara (yt 15622, yt, 15621, st 492, yt 15702)
Heinävaara (kt 74)
Seppo Netola

Seppo Olavi Netola (s. 7. syyskuuta 1936 Tyrväntö) on suomalainen agronomi ja eläköitynyt maatalouskaupan alan yritysjohtaja, joka on saanut maanviljelysneuvoksen arvonimen.
Netolan vanhemmat olivat traktorinkuljettaja Vihtori Netola, aiemmin Nordman, ja Tilda Leino. Hänen puolisonsa vuodesta 1963 on agronomi Kaija Marjatta Pietiläinen, joka toimi Etelä-Suomen 4H-piirin toiminnanjohtajana vuodesta 1979. Netola tuli ylioppilaaksi Hämeenlinnan lyseosta 1957 ja valmistui agronomiksi Helsingin yliopistosta 1963. Hän oli Keskon maatalouskonejaoston myyntiagronomi 1963–1968, apulaisjaostopäällikkö 1969, jaostopäällikkö 1969–1981 ja pienkonejaoston jaostopäällikkö 1981–1983. Keskon Uudenmaan myyntiosaston johtaja Netola oli 1984–1987 ja Keskon maatalous- ja rautaryhmässä maatalouskoneiden ja maataloustarvikkeiden kaupasta vastanneen Maatalouskeskon johtaja 1987–1993. Netolalla oli myös useita kaupan alan ja muita asiantuntija- ja luottamustehtäviä. Maanviljelysneuvoksen arvonimen hän sai 1993.
Seututie 501

|  > Lentoväylä, Lentoasemantie |
| --- | --- |
Maa:  Suomi
Tieluokka:  seututie
Omistaja:  Suomen valtio
Tienpitäjä:  Väylävirasto
Pituus:  4 km
Alkupiste:  Marjala, Joensuu
Päätepiste:  Joensuun lentoasema, Liperi (4 km)
Päällyste:  asfaltti
Kaistaluku:  2
Seututie 501 on Pohjois-Karjalassa kulkeva seututie. Tie kulkee Joensuun Marjalasta Liperin ja Joensuun rajalla olevalle Joensuun lentoasemalle. Tien kunto on lähes erinomainen. Tie oli ennen yhdystie 5025.
Reitti ja tieyhteydet

Marjala (yt 15641, vt 9, vt 23)
Puhakka (yt 15707)
Jaamanlampi (yt 15705)
Joensuun lentoasema
Sahajärvi (Mäntsälä)

| Sahajärvi |
| --- | --- |
Valtiot:  Suomi 
Paikkakunta:  Mäntsälä
Koordinaatit:  60°43′35″N, 25°28′26″E
Järvinumero:  18.071.1.001
Mittaustietoja
Pinnankorkeus:  74,6 m 
Rantaviiva:  9,84 km 
Pinta-ala:  1,93 km² 
Tilavuus:  0,0082 km³ 
Keskisyvyys:  4,25 m 
Suurin syvyys:  10,4 m 
 fiSahajärvi 
Sahajärvi (myös Hautjärvi) on runsasravinteinen järvi Mäntsälän koillisosassa pohjoisella Uudellamaalla. Sen pinta-ala on 1,9 neliökilometriä. Etäisyys Helsingistä on 67 kilometriä pohjoiskoilliseen ja Mäntsälän keskustasta 12 kilometriä koilliseen.
Maantiede

Sahajärvi on muodoltaan kaareva, etäisyys järven etelärannalta luoteisrannalle on 2,5 kilometriä. Järven länsiosassa sijaitsee pieni Lystisaari, koillisosassa sijaitsee vähäinen Pikkusaari. Syvin kohta sijaitsee järven keskiosassa. Rannoilla on runsaasti peltomaata ja pientaloja, itärannalla on Hautjärven kartanon luonnonsuojelualue. Länsirannalla on metsäalue, joka kohoaa 120 metriä merenpinnan yläpuolelle eli noin 45 metriä järven pinnan yläpuolelle. Noin puoli kilometriä Sahajärveltä luoteeseen sijaitsee Hunttijärvi, järvien välisellä kannaksella kulkee liikenneväylä, johon kuuluu valtatie 4 ja Lahden oikorata. Sahajärven koillisrannalle virtaa Hanhioja pohjoisesta, Sahajärven etelärannalta virtaa Rapuoja itään kohti Porvoonjokea.
Sahajärven pintaa laskettiin 1950-luvulla puolisen metriä. Järvi on rehevä ja savisamea. Ekologinen tila on tyydyttävä, vesitilavuus on 8 182 000 kuutiometriä. Yleisiä kalalajeja ovat muun muassa ahven, hauki, kuha ja särki. Kasvistoon kuuluu järviruoko, sara ja järvikorte, jotka muodostavat ilmaversoisvyöhykkeen, järvessä kasvaa myös ulpukkaa ja palpakoita.
Sahajärvi (18.071.1.001) kuuluu Savijoen-Rapuojan alueeseen (18.071), joka on kolmannen jakovaiheen vesistö Porvoonjoen vesistössä (18). Toinen jakovaihe on Savijoen valuma-alue (18.07). Savijoen-Rapuojan alueeseen kuuluu Sahajärven ohella Mäkijärvi, Tuhkurinjärvi, Korpijärvi ja Suojärvi.
Aiheesta muualla

Mäntsälän järvien kunnostuksen yleissuunnitelma (pdf) (Arkistoitu – Internet Archive)
San Lorenzo al Mare

| San Lorenzo al Mare |
| --- | --- |

 vaakuna
 San Lorenzo al Mare
 Koordinaatit: 43°51′21″N, 7°57′53″E 
Valtio:   Italia
Alue:  Liguria
Maakunta:  Imperia
Pinta-ala:  
 – Maa:  1,29  km²
Korkeus:  6 (min. 0 - maks. 140) m
Väkiluku (2014):  1 350 
 – Väestötiheys:  1 047  as./km²
 
 Kunnan kotisivut 
Infobox OKVirheellinen NIMI-arvo: 
San Lorenzo al Mare on kunta Pohjois-Italiassa olevassa Imperian maakunnassa Ligurian alueella Välimeren rannikolla. Kunta oli vuoden 2015 Italian ympäriajon lähtöpaikka.
Sammalkimalainen

| Sammalkimalainen |
| --- | --- |

Uhanalaisuusluokitus
 
 
Suomessa:
 Silmälläpidettävä  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Apoidea
Heimo::  Mesipistiäiset Apidae
Suku::  Kimalaiset Bombus
Laji::  muscorum
Kaksiosainen nimi
 Bombus muscorum  (Linnaeus, 1758) 
Katso myös
   Sammalkimalainen Wikispeciesissä   Sammalkimalainen Commonsissa 
Infobox OKNimi-testi OK: 
Sammalkimalainen (Bombus muscorum) on pienehkö kimalaislaji. Sillä on lyhyt tasainen karvapeite, joka on keskiruumiin selkäpuolelta oranssinpunainen. Muualta keskiruumiista nuoren yksilön karva haalistuu punaruskeasta himmeän kellanruskeaksi. Jalat, kyljet, vatsa ja pää ovat mustat. Kuningatar on pituudeltaan 17–20 millimetriä, työläinen 10–16 millimetriä ja koiras 14–18 millimetriä.
Sammalkimalainen voi pesiä monenlaisissa paikoissa. Se on saanut nimensä siitä, että se tiivistää pesänsä sammalilla. Lajille on ominaista myös se, että se ei lennä kauas pesästään kerätessään mettä ja siitepölyä.
Suomessa sammalkimalaista esiintyy lounaisen etelärannikon ja Pohjanlahden merenrantaniityillä sekä paikoin Pohjois-Pohjanmaan jokivarsiniityillä. Laji on Suomessa harvinainen ja silmälläpidettävä.
Aiheesta muualla

Laji.fi: Sammalkimalainen (Bombus muscorum)
University of Michigan, Animal Diversity Web (ADW): Bombus muscorum, Large Carder-bee, (Also: Moss Carder-bee) (englanniksi)
IUCN Red List: Bombus muscorum (englanniksi)
Pherobase: Semiochemicals of Bombus muscorum, the Moss carder bee (englanniksi)
Pherobase: Semiochemicals of Bombus muscorum muscorum (englanniksi)
Pherobase: Semiochemicals of Bombus muscorum allenellus (englanniksi)
Pherobase: Semiochemicals of Bombus muscorum liepetterseni (englanniksi)
Pherobase: Semiochemicals of Bombus muscorum pereziellus (englanniksi)
Shanwei

| Shanwei (汕尾市, Shànwěi Shì) |
| --- | --- |
 Shanwein sijainti Guangdongissa, alla sijainti Kiinassa.
 Shanwei
 Koordinaatit: 22°47′10″N, 115°22′30″E 
Valtio:  Kiina
Maakunta:  Guangdong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  4 862 km²
Väkiluku (2010):  2 935 469
Aikavyöhyke:  UTC+8
Postinumero:  516600
Suuntanumero(t):  0660
Rekisterikilpi:  粤N
 
 www.shanwei.gov.cn 
Infobox OKVirheellinen NIMI-arvo: 
Shanwei (kiin.: 汕尾; pinyin: Shànwěi; Jyutping: Saan3mei5; Pe̍h-ōe-jī: Soàⁿ-boé) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 220 kilometriä maakunnan pääkaupunki Kantonista itäkaakkoon. Kaupungin väkiluku on 2,94 miljoonaa (2010) ja pinta-ala 4 862  neliökilometriä.
Prefektuuri rajoittuu luoteessa Huizhoun, Heyuanin, Meizhoun, sekä koillisessa Jieyangin prefektuuritason kaupunkeihin. Etelässä naapurina on Etelä-Kiinan meri.
Piirikuntatason aluejako.
Piirikuntatasolla prefektuuri jakautuu neljään osaan. Osat ovat (numerointi kuten oheisessa kuvassa)
Näkymä Shanweista.
Temppeli Shanweissa.
Yuanshanin temppeli Lufengin piirikuntatason kaupungissa.
Kungfutsen temppeli Haifengin piirikunnassa.
Aiheesta muualla

Kuvia tai muita tiedostoja aiheesta Shanwei Wikimedia Commonsissa
Shanwei Travel Guide (englanniksi) (travelchinaguide.com)
Shanwei Overview (Arkistoitu – Internet Archive) (englanniksi) (chinatravel.com)
SaloSolar

| SaloSolar Oy |
| --- | --- |

Perustettu:  2014
Toimitusjohtaja:  Esa Areva
Kotipaikka:  tehdas: Salorankatu 5-7, 24240 Salo Suomi (posti: Satamakatu 20, 24100 Salo)
Toimiala:  aurinkoenergiatuotteiden kokoonpano, myynti ja kehittäminen
Tuotteet:  aurinkopaneelit ja näihin liittyvät energiaratkaisut
Henkilöstö:  14 (10/2015)
Kotisivu:  arevasolar.fi/fi/salosolar
Infobox OKVirheellinen NIMI-arvo: 
SaloSolar on vuonna 2014 perustettu suomalainen aurinkopaneelien valmistaja. Aurinkopaneelien tuotannon se aloitti keväällä 2015.  Yhtiön kotipaikka on Salo ja toimitusjohtaja Esa Areva. Yhtiön aurinkopaneelitehdas sijaitsee Salon Salorankadulla.
SaloSolar kilpailee kiinalaisten valmistajien kanssa panostamalla automaatioon, jolloin työntekijöitä tarvitaan vähemmän. Vuosina 2015–2018 yhtiö investoi kahdeksan miljoonaa euroa itse kehittämäänsä automatisoituun tuotantolinjaan, jota se pyrkii myymään myös muille valmistajille. Tehtaan päätuote oli alkuvuonna 2016 kooltaan 1,6-neliömetrinen 265 watin aurinkopaneeli.
Sisaryritys ja yhtiöiden referenssejä

SaloSolar kuuluu Solar Finland -konserniin, joka työllistää noin 40 työntekijää. Konsernin liikevaihto oli noin kymmenen miljoonaa euroa vuonna 2019. Aurinkopaneelien tuotannon osuus liikevaihdosta oli reilut kaksi miljoonaa euroa, ja paneeleita valmistui yli kuuden megawatin verran.
Samaan yhtiöryppääseen kuuluu ja SaloSolarin myyntiyhtiönä toimii Esa ja Anu Arevan loppuvuonna 2012 perustama Areva Solar -osakeyhtiö. Tämä perheyritys on vaihtoehtoisten energiajärjestelmien kuten aurinkoenergialaitosten ja tuulivoimaloiden myyntiin, tuotantoon ja alan konsultointiin keskittynyt osakeyhtiö.  Yhtiö tai sen sisaryritys on ollut toimittajana muun muassa seuraavissa suomalaisittain suurehkoissa aurinkoenergiahankkeissa:
Astrum-keskus, Salo (2013): 0,323 MWp. Oli vuoteen 2015 saakka Suomen suurin yksittäisen kohteen aurinkovoimahanke.
LähiTapiolan pääkonttori, Espoo (2015): 0,2 MWp, toteutettu SaloSolarin aurinkopaneelein.
Salon Energian 3 hehtaarin aurinkopuisto Salon lukion ja Salon kaupungin käyttöön, Salo, valmistelussa (noin 2016/2017), suuruusluokka pinta-alan perusteella 1–3 MWp, toteutetaan SaloSolarin aurinkopaneeleilla.
Huomaa

SaloSolarin myyntiyhtiötä Areva Solar Oy:tä ei tule sekoittaa ranskalaisen ydinenergiakonserni Arevan vuosina 2010–2014 nimellä Areva Solar toimineeseen aurinkoenergialiiketoimintaan.